
РЕПУБЛИКА БЪЛГАРИЯ
ИНСПЕКТОРАТ КЪМ ВИСШИЯ СЪДЕБЕН СЪВЕТ
 гр. София 1000, ул. „Георг Вашингтон” № 17, тел./факс 989 48 66
КОНСТАТИВЕН ПРОТОКОЛ

                Днес, 25 юли 2014г., състав на специализираното звено на  Инспектората към Висшия съдебен съвет, определен по реда на чл. 60в, ал. 3 от Закона за съдебната власт (ЗСВ): 

                                           ИНСПЕКТОР:  …
                                           ЕКСПЕРТ: …
                                           ЕКСПЕРТ: …
С докладчик експерт …, състави настоящия констативен протокол за резултатите от проверка по заявление вх.рег.№ РС-14-330 от 25.06.2014г. по описа на Инспектората към Висшия съдебен съвет (ИВСС), от …, ЕГН: …, с постоянен адрес: …
Заявителят твърди, че е нарушено правото му на разглеждане и решаване в разумен срок на НОХД № …/2011г. по описа на Софийски районен съд,  НО, 12-ти състав,  и претендира да му бъде определено обезщетение в размер на 10 000 лева. 
Към заявлението са приложени: декларация по чл. 60б, ал. 2 от ЗСВ, подписана лично от заявителя, и адвокатско пълномощно от 25.06.2014г.
С писмо изх. № РС-14-330/27.06.2014г. бе изискано от СРС НОХД № …/2011г.  Делото постъпи в ИВСС на  16.07.2014г.

Проверяващият състав на  ИВСС, след като проучи заявлението и материалите по делото, намира за установено следното:
По допустимостта на заявлението:

Заявлението е подадено на 25.06.2014г. от … в качеството му на страна – подсъдим в проверяваното наказателно производство,  правоимащо лице по смисъла на чл. 60а, ал. 2, т.1 от ЗСВ.  

Делото е приключило с окончателен съдебен акт -  решение № …/27.12.2013г. по ВНОХД № …/2013г., НО, 7-ми въззивен състав,  постановено от Софийски градски съд. 
Срокът по чл.60а, ал.4 от ЗСВ е спазен и заявлението подлежи на разглеждане.
Обстоятелства по делото:

Досъдебно производство /ДП/

На 17.09.1998г. … е подала тъжба до СГП вх.№ …/17.09.1998г., против … за престъпление по чл.211 от НК. На 23.09.1998г. върху тъжбата е поставена резолюция за изпращането й по компетентност на СРП. 
Преписката е постъпила в СРП на 29.09.1998г., където е заведена под вх.рег № …/1998г. по описа на СРП.

По случая е извършена предварителна проверка от органите на МВР. На 02.12.1998г. е изготвена докладна записка по пр.вх.№ …/1998г. по описа на 01 РПУ-СДВР за резултатите от проверката.
С постановление от 21.12.1998г., деловодно изведено на 06.01.1999г., на прокурор … от СРП, е образувано дознание № …/1999г. по описа Първо ТО-ССлС срещу … за това, че с цел да набави за себе си имотна облага, възбудил и поддържал у … заблуждение, и с това й причинил имотна вреда в размер на 45 000 щ.д., като вредата е в особено големи размери – престъпление по чл.211, ал.1 от НК. Разпоредено е разследването да бъде извършено от пом.следовател при 01 РСС.
 На 03.06.1999г. следовател … е изискала справка от СДВР за адресната регистрация на лицето ...

 На 16.06.1999г. СДВР Сектор”Паспорти и визи” е изпратил до разследващия орган справка за регистрираните пътувания извън страната на …, обхващаща периода 01.09.1989г. – 10.06.1999г.

 На 14.06.1999г.  е изготвена справка от  МП  ГУМЛС.

… е призован да се яви в качеството на обвиняем по сл.дело № …/1999г. на 31.08.1999г., но призовката не му е връчена, тъй като същият не е открит на адреса.

На 01.09.1999г. е изготвено постановление за привличане на  … като обвиняем и му е определена мярка за неотклонение „задържане под стража” – задочна.

… е пристигнал в страната на 02.11.1999г. с полет от Лондон и тъй като е бил обявен за общодържавно издирване, е задържан и предаден на 01 РПУ-СДВР. Веднага след задържането му  е извършен личен обиск, за което е съставен протокол.
Постановлението за привличане е предявено на обвиняемия на 03.11.1999г., на която дата е  и разпитан.
На 03.11.1999г. е извършено претърсване, оглед и изземване на личния багаж на обвиняемия, за което е съставен протокол.
На 08.11.1999г. е проведен разпит на обвиняемия …
С протоколно определение от 23.11.1999г. на СРС, НК, 3-ти състав, мярката за неотклонение на обвиняемия … е изменена от „задържане под стража” в „парична гаранция в размер на 1500 лева”. С постановление от 26.11.1999г. на следовател при Първо ТО-ССС-София, … е освободен от ареста.

На 26.11.1999г. до ДНП Отдел „Паспорти и визи” са изпратени забранителни картони за обвиняемия … по дознание № …/1999г. по описа на Първо ТО ССлС, за налагане на ограничение за пътуване.

На 30.12.1999г. пом.следовател в 01 ТО ССлС-София е изготвил заключително постановление с мнение за спиране на дознание № …/1999г. по описа на 01 ТО ССлС на основание чл.22а, т.2 от НПК поради това, че „извършителят на деянието не беше разкрит в законоустановения срок”.
С постановление от 09.02.2000г., деловодно изведено на 21.02.2000г., на …, мл.прокурор при СРП, е постановено дознание № …/1999г. по описа на 01 ТО-ССлС да бъде върнато за допълнително разследване, което да се извърши от дознател от 1-во РПУ-СДВР по правилата за полицейското производство, предвид разпоредбата на § 248, ал.3  от ПЗР на НПК. Дадени са указания да се разпитат свидетели.
На 05.05.2000г. … е подал жалба до началника на 01 РПУ-София, в която е направил оплакване, че по дознанието, по което е привлечен като обвиняем не се работи, от което същият търпи значителни материални и морални вреди.

С постановление от 18.05.2000г. на дознател от 01 РПУ-СДВР, дознание № …/2000 по описа на 01 РПУ-СДВР е изпратено на СРП с мнение за спиране на наказателното производство на основание чл.22 т.2 от НПК поради това, че „уличеното лице бе потърсено на предоставения от него адрес за редовното му призоваване и извършване на действия по разследването, но не беше намерен.”
 На 31.05.2000г. в СРП е заведена молба от 16.05.2000г. на  адв…., защитник на обвиняемия …, с която същият моли да се приеме като писмено доказателство по делото писмо от работодателя на … в Канада, с което същият го кани да се върне спешно  там с оглед запазване на работата си. На основание чл.75, ал.1 от НПК, адв…. е направил искане за допускане  до участие във всички ПСД по полицейско разследване № …/2000г. по описа на 01 РПУ-СДВР.
На 17.08.2000г. адв. … е подал до СРП и до 01 РПУ нова молба, с която е направил искане за бъде разрешено на обвиняемия … да се върне в Канада за срок от един месец за уреждане на проблемите във връзка с  работата му там. С постановление от 18.08.2000г. прокурор … от СРП е оставил молбата без уважение.
С постановление от 24.08.2000г., деловодно изведено на 28.08.2000г., прокурор от СРП … е приел, че са налице предпоставките на чл.171, ал.1, т.2 от НПК за преобразуване на полицейското производство в предварително следствие, тъй като обвиняемият … има двойно гражданство – канадско и българско. С постановлението са дадени указания по разследването.

На 29.09.2000г. по сл.дело № …/2000г. по описа на 01 ТО-ССС е проведен разпит на обвиняемия ... На 12.10.2000г. като свидетели  са  разпитани … и ... На 16.10.2000г. като свидетел е разпитан …, а на 17.10.2000г. – ... На 18.10.2000г. е проведен разпит като свидетел на ...
На 05.10.2000г. следовател … е изпратила до район „Средец”-София  искане за предоставяне копие от удостоверение за граждански брак №  …/08.05.1997г. и др.

На 06.10.2000. е изготвено искане до Службата по вписванията за изготвяне на справка.

На 14.11.2000г. следовател … е изготвила заключително постановление с мнение за спиране на сл.дело № …/2000г. на основание чл.239, ал.1, т.3 от НПК – поради неявяване на св…
С постановление от 27.12.2000г., деловодно изведено на 04.01.2001г., прокурор от СРП … е върнал делото за допълнително разследване като е указал да бъдат изпълнени в цялост указанията, дадени от СРП на 24.08.2000г. На основание чл.236, ал.3 от НПК е определен срок за допълнително разследване от 2 месеца.

На 25.01.2001г. е проведен разпит като свидетел на ... На 02.02.2001г. е разпитан …, на 05.02.2001г. – …. На 09.02.2001г. е разпитана …, на 20.02.2001г. – …, на 23.02.2001г. – …, …, на 30.03.2001г. – …, ... На 13.03.2001г. е проведена очна ставка между обвиняемия … и свидетеля ...

На 23.04.2001г. е разпитан като свидетел ... На 09.05.2001г. е проведена очна ставка между обвиняемия … и свидетелката …
          На 23.02.2001г. адв…. е направил искане до разследващия орган за приемане като писмено доказателство на справка за курса на щатския долар  по фиксинга на БНБ към дата 10.07.1998г.

          На 13.03.2001г. е изискана информация от район „Средец” при Столична община. Отговорът е изпратен на  02.04.2001г.

          На 14.03.2001г. СГП е удължила срока на разследване с два месеца.

          На 20.04.2001г. адв…. е представил с молба писмени доказателства, като е помолил да се ускори приключването на делото предвид необходимостта подзащитния му … да се върне в Канада.

          На 20.04.2001г. адв…. е депозирал молба до СРП за  разрешение за напускане пределите на Р.България от обвиняемия … за срок от един месец.

          С постановление от 24.04.2001г. следовател … е оставила без уважение искането на  адвокат …, защитник на обвиняемия …, да присъства на всички следствени действия.

          На 25.04.2001г. е постъпила молба от … за конституирането й като граждански ищец в производството, на основание чл.60 и сл., от НПК  и чл.156, ал.2 от НПК. С постановление на следовател … от същата дата, молбата е уважена.

          На 26.04.2001г. е проведен разпит на … като свидетел.

          На 03.05.2001г. е постъпил отговор от Първа източна международна банка на запитване по сл.дело.

          На 04.05.2001г. е постъпила информация от район „Средец-София. 

          На 08.05.2001г. е съставен протокол за вземане на образци за сравнително изследване.

          На 08.05.2001г. като свидетел е разпитана …, на 10.05.2001г. – ...

          На 10.05.2001г. следовател … е направила запитване до частна клиника „Вита”.

          С постановление от 18.05.2001г. прокурор … от СРП е отказал да даде разрешение на обв…. да напусне пределите на страната.

          На 21.05.2001г. срокът на разследване е удължен от СГП с 2 месеца, считано от 27.04.2001г.
          С протоколно определение на СРС, НО, 97-ми състав от 12.06.2001г. е наложена възбрана върху недвижим имот, собственост на обв….

          На 18.06.2001г. е проведена очна ставка между свидетелката … и обвиняемия ...

          С постановление от 03.07.2001г., деловодно изведено на 12.07.2001г., прокурор от СРП … е върнал следственото дело за допълнително разследване, в хода на което да бъдат изпълнени указанията на СРП, дадени на 27.12.2000г. Определен е срок от 2 месеца. 

          С постановление от 20.08.2001г. следовател … е назначила оценителна експертиза за определяне левовата равностойност на инкриминираната по делото валута и за определяне на  квалифициращия признак на деянието „особено големи размери”.
          С постановление от 14.09.2001г. следовател … е привлякла … като обвиняем за престъпление по чл.210, ал.1, т.5, вр.чл.209, ал.1 от НК. На същата дата е проведен разпит на обвиняемия. Делото е изпратено в СРП за произнасяне по направеното искане за разрешение за напускане пределите на страната.

          С постановление от 05.10.2001г. прокурор от СРП … е върнал делото за допълнително разследване, при което да бъдат изпълнени указания на СРП от 03.07.2001г., като междувременно е отказал с постановление от 28.09.2001г. да уважи молбата на обвиняемия относно исканото разрешение. Определен е срок от 2 месеца.
          На 07.11.2001г. е проведен разпит на свидетеля …
          С постановление на следовател …, на 23.11.2001г. е назначена  графологическа експертиза. Протоколът от експертизата е изготвен на 29.11.2001г., като заключението на вещото лице е, че подписът в графа „длъжностно лице” в представеното за изследване  копие на удостоверение за граждански брак не е положен от …
          На 10.12.2001г. е предявено предварителното производство на обвиняемия … и на гражданския ищец ... На същата дата е изготвено заключително постановление с мнение за предаване обвиняемия на съд.
          На 18.12.2001г. делото е разпределено на наблюдаващия прокурор ...

          С акт на наблюдаващия прокурор от  18.01.2002г. е постановено частично прекратяване на наказателното производство относно престъплението по чл.211, ал.1 от НК. Указано е препис от същото да бъде изпратен на обвиняемия … и на гражданския ищец ... Обв…. е получил препис от постановлението на 01.05.2002г. чрез адвокат ... … е уведомена на 19.04.2002г., по пощата, което обстоятелство е удостоверено чрез обратна разписка. 
          На 16.09.2002г.  по ПД № …/02г. в СРС е внесен обвинителен акт срещу ... 
· На същата дата е образувано НОХД № …/2002г. по описа на СРС, 16-ти състав. 
           В обвинителния акт са посочени имената на 18 свидетели и  2 вещи лица.

          С разпореждане от 19.09.2002г., постановено в закрито заседание, съдията докладчик … е прекратила съдебното производство по делото и е върнала същото на СРП за отстраняване на допуснато съществено процесуално нарушение. Съдът е установил, че приетият от водещия  разследването граждански иск надхвърля посочената в обвинителния акт парична равностойност на предмета на престъплението, поради което се нарушава правото на защита на обвиняемия.

          Делото е постъпило в прокуратурата на 21.10.2002г. и на 22.10.2002г. е разпределено на наблюдаващия прокурор ... С постановление от 22.10.2002г., деловодно изведено на 24.10.2002г., прокурор … е отменил изцяло постановлението на следователя от 25.04.2002г. за конституиране на … като граждански ищец.
          На 06.11.2002г. в СРС е внесен обвинителен акт по ПД № …/2002г.,след отстраняване на допуснатите процесуални нарушения. 
· На 07.11.2002г. е образувано НОХД № …/2002г. по описа на СРС, 16-ти състав.

          С разпореждане от 08.11.2002г. съдията-докладчик по делото  е насрочил същото за разглеждане в открито съдебно заседание на 16.12.2002г. от 13.30 часа.

          В съдебно заседание, проведено на 16.12.2002г., е даден ход на делото. … е конституирана като граждански ищец и частен обвинител. Даден е ход на съдебното следствие. Подсъдимият … е дал обяснения. Разпитани са свидетели и е прието заключението на графическата експертиза. Направени са нови доказателствени искания, които са приети за основателни. Съдът е отложил и насрочил делото за 12.02.2003г. По отношение на редовно призованите и неявили се свидетели съдът е наложил глоби в размер на 100 лева, а за нередовно призованите е разпоредил да бъдат изискани справки за установяване на тяхното местонахождение.

          В съдебно заседание, проведено на 12.02.2003г., е даден ход на делото. Прието е заключението по оценителната експертиза. Делото е отложено и насрочено за 31.03.2003г. за събиране на доказателства. На редовно призованите и неявили се свидетели е наложена глоба в размер на по 100 лева, като е указано, че при следващо неявяване без уважителни причини ще бъдат доведени принудително.

          В съдебно заседание, проведено на 31.03.2003г., е даден ход на делото. Проведен е разпит на свидетели и очна ставка между свидетелката … и ... Делото е отложено и насрочено за 21.05.2003г. за събиране на доказателства. Указано е да се изискат справки за нередовно призовани и неявили се свидетели.

          В съдебно заседание, проведено на 21.05.2003г., е даден ход на делото. Разпитани са свидетели и е проведена очна ставка  между свидетеля … и гражданската ищца и частна обвинителка ... Съдебното следствие е приключено и е даден ход на съдебните прения. 
          На същата дата е обявена присъдата, по силата на която … е признат за виновен за престъпление по чл.210, ал.1, т.5, вр.чл.209, ал.1 от НК, за което е осъден на наказание „лишаване от свобода за срок от четири години”, както и да заплати на … сумата в размер на 73 863,36 лева, представляваща обезщетение за претърпени имуществени вреди в резултат на престъплението, ведно със законоустановената лихва, считано от 27.07.1998г. до окончателното изплащане на сумата.

         На 06.06.2003г. в СРС е депозирана жалба от защитниците на подсъдимия … срещу присъдата. На 12.06.2003г. делото ведно с жалбата е изпратено в СГС, където е постъпило на 13.06.2003г. 

· На същата дата е образувано ВНОХД № …/2003г., НО, II въззивен състав.
          С определение на съда  от 25.06.2003г.  в състав: … – председател и … и … – членове, делото, докладвано от съдия … е насрочено в открито съдебно заседание за 10.11.2003г. от 13.40 часа.

          В съдебно заседание, проведено на 10.11.20003г., ход на делото не е даден. Постъпила е молба от частния обвинител и граждански ищец за отлагане на делото, като  към молбата е приложен и болничен лист. Делото е отложено и насрочено за 02.02.2004г. от 13.40 часа.

          В съдебно заседание, проведено на 02.02.2004г., ход на делото е даден. Даден е и ход по същество. След съвещание, на същата дата  съдът е обявил публично присъдата си в присъствие на страните. Присъдата на СРС от 21.05.2003г. е отменена и подсъдимият … е признат за невиновен. Изцяло е отхвърлен предявения граждански иск. Мотивите към присъдата  са изготвени на 02.10.2006г.
          На 10.02.2004г. СГП е подала протест срещу присъдата на СГС от 02.02.2004г. …  също е обжалвала присъдата. Делото ведно с касационната жалба и протеста е изпратено от СГС във  ВКС на 18.10.2006г., след изготвяне на мотивите.
· Във ВКС е образувано касационно наказателно дело № …/2006г. по описа на ВКС, което е насрочено за 06.03.2007г.
          На 06.03.2007г. е проведено съдебно заседание и е даден ход по същество. С решение № …/20.06.2007г. ВКС е отменил въззивната присъда  от 02.02.2004г. постановена от СГС по ВНОХД № …/2003г. по описа на СГС и е върнал делото на същия съд за ново разглеждане от друг състав. В мотивите към решението си съдът е посочил, че „липсата на задълбочено изследване на всички обстоятелства по делото от значение за разкриване на обективната истина и правилно решаване на делото са довели до постановяване на решение в нарушение на чл.13, чл.14, чл.107, ал.5 НПК.” Съдът е дал указания, които следва да бъдат спазени при повторното разглеждане на делото.
· След  постъпване на делото в СГС, на 22.06.2007г. е образувано ВНОХД № …/2007г. по описа на СГС, НК, IV въззивен състав. 
          С определение от 19.07.2007г. съдът в състав: … – председател и … и …-членове, е постановил определение от 19.07.2007г., с което е насрочил делото за разглеждане в открито съдебно заседание за 26.11.2007г. от 13.30 часа.

          В съдебно заседание, проведено на 26.11.2007г., съдът не е дал ход на делото поради липса на процесуална представителна власт на явилата се адвокат … /без пълномощно от гражданския ищец …/. Делото е отложено и насрочено за 28.01.08г. от 15.00.
          В съдебно заседание, проведено на 28.01.08г., съдът отново не е дал ход на делото поради нередовна процедура по призоваване на гражданския ищец …. Адв…. не се е явила и не е представила пълномощно. Делото е отложено и насрочено за 28.02.2008г. от 15.00 часа. Съдът е разпоредил … да бъде призована на адресите, известни по делото.

          В съдебно заседание, проведено на 28.02.2008г., ход на делото не е даден, тъй като в постъпилата молба от поверениците на … се твърди, че същата не се явява по уважителни причини. Същата е задължена от съда в 3-дневен срок да представи доказателствата за неявяването си в съдебното заседание.
          В съдебно заседание, проведено на 12.06.2008г., ход на делото е даден. Даден е ход и на съдебните прения. На 07.08.2008г. съдът е постановил решение, с което е отменил изцяло присъда от 21.05.2003г. по НОХД № …/2002г. на СРС, НК, 16-ти състав и е върнал делото за ново разглеждане на Софийска районна прокуратура.
          На 20.11.2008г. СРП е внесла в СРС обвинителен акт след отстраняване на процесуалните нарушения, посочени в решение на СГС от 07.08.2008г.

· На 24.11.2008г. е образувано НОХД № …/2008г. по описа на СРС, НО, 12-ти състав. 
          С разпореждане на съдията-докладчик  от  01.12.2008г., делото е върнато на прокуратурата за отстраняване на процесуални нарушения. Същото е постъпило в СРП на 02.12.2008г. На 03.12.2008г. е разпределено на наблюдаващия прокурор ... 
          На 13.02.2009г. в СРС е внесен обвинителен акт срещу обвиняемия ... 
· На 16.02.2009г. е образувано НОХД № …/2009г. по описа на СРС, 12-ти състав. 
          С разпореждане на съдията-докладчик … от 04.03.2009г. делото отново е върнато на прокуратурата. Съдът отново е констатирал разминаване между описаната фактическа обстановка относно деянието и направените от прокурора правни изводи за квалификацията на конкретното престъпление. Делото е прекратено и върнато на СРП за отстраняване на посочените в мотивите на разпореждането съществени процесуални нарушения. 
          Делото е постъпило в СРП на 09.03.2009г. С постановление от същата дата наблюдаващият прокурор е дал  указания на разследващия орган относно извършване на допълнително разследване. На 10.03.2009г. делото е изпратено на ТСО - 01 ССлС. На 18.03.2009г. като свидетел е разпитана ... На същата дата като свидетел е разпитан и ... На 18.03.2009г. е назначена комплексна оценителна експертиза, заключението по която е изготвено на 26.03.2009г. На 20.03.2009г. разследващият орган е назначил графическа експертиза. Заключението по тази експертиза е изготвено на 25.03.2009г. На 30.03.2009г. е извършено привличане на … като обвиняем за престъпление по чл.210, ал.1, т.5, вр.чл.209, ал.1, вр.чл.26, ал.1 от НК и чл.206, ал.3, пр.1, вр.ал.1 НК, последвано от разпит на обвиняем. На 02.04.2009г. е предявено разследването на пострадалия и граждански ищец ... На 03.04.2009г. материалите от разследването са предявени на ... На 21.04.2009г. е изготвено заключително постановление  с мнение за предаване обвиняемия на съд. На 27.04.2009г. делото с приключено разследване е постъпило в СРП. На 28.04.2009г. делото е разпределено на наблюдаващият прокурор …, който на 09.06.2009г. е внесъл в СРС обвинителен акт. На същата дата е изготвено и постановление, с което исканията на пострадалата … са оставени без уважение.
· В СРС е образувано НОХД № …/2009г. по описа на СРС, НО, 12-ти състав
          С разпореждане на съдията-докладчик от 22.06.2009г.  делото е прекратено и върнато на СРП за отстраняване на съществени процесуални нарушения.
          На 29.08.2009г. делото е разпределено на наблюдаващия прокурор …, който на 01.10.2009г. отново е внесъл в съда обвинителен акт.

· На 01.10.2009г. в СРС е образувано НОХД № …/2009г. по описа на СРС, НО, 12-ти състав. 
          С разрешение на председателя на Наказателно отделение делото е насрочено в срока съгласно чл.252, ал.2 НПК. С разпореждане от 07.10.2009г. съдията докладчик … е насрочила делото за разглеждане в открито съдебно заседание на 15.12.2009г.

          В съдебно заседание, проведено на 15.12.2009г., е приет за съвместно разглеждане предявения от … граждански иск и същата е конституирана като граждански ищец и частен обвинител. Даден е ход на делото. Подсъдимият е дал обяснения и са разпитани свидетели. За събиране на доказателства делото е отложено и насрочено за 16.03.2010г.

          На 16.03.2010г. ход на делото не е даден поради неявяване на съдебен заседател, с оглед неизменността на състава.

          В кориците на съдебното дело не се съдържа протокол за проведено съдебно заседание на 27.05.2010г., за когато е насрочено.  

          На 17.09.2010г., за когато има данни, че е насрочено съдебно заседание, също липсва протокол за проведено открито съдебно заседание. С разпореждане на съда от 17.09.2010г. делото е пренасрочено за 02.12.2010г.

          В съдебно заседание, проведено на 02.12.2010г. ход на делото не е даден. Председателят на състава съдия … е излязла в отпуск по майчинство и с оглед разпоредбата на чл.258 от НПК делото е следвало да започне отначало. Делото е отложено за 10.03.2011г. от 13.00 часа.
          В съдебно заседание, проведено на 10.03.2011г., ход на делото не е даден. Съдът, в нов състав:… – председател, и … и … – съдебни заседатели, служебно е намерил, че в обвинителния акт са допуснати редица противоречия  и неясноти относно основните факти, което представлява съществено нарушение на процесуалните правила, водещо до ограничаване процесуалните права на подсъдимия и неговите защитници. Съдебното производство е прекратено и делото е върнато на СРП за отстраняване на процесуалните нарушения.
          Делото е постъпило в прокуратурата на 19.03.2011г. На 22.03.2011г. е разпределено на наблюдаващия прокурор …
          На 30.03.2011г. отново е внесен обвинителен акт в СРС. 
· На същата дата е образувано НОХД № …/2011г. по описа на СРС, НК, 12-ти състав. 
          Поради натовареност на съдебния състав, с разрешение на председателя на Наказателното отделение, делото е насрочено в срока  по чл.252, ал.2 НПК.

          С разпореждане от 10.05.2011г. съдията докладчик … е насрочила делото за разглеждане в открито съдебно заседание  за 16.09.2011г. от 9.30 часа.

          В съдебно заседание, проведено на 16.09.2011г., е даден ход на делото. … е конституирана като граждански ищец и частен обвинител. Подсъдимият е дал обяснения и е проведен разпит на свидетели. 
          В съдебно заседание, проведено на 26.01.2012г., е даден ход на делото и е продължен хода на съдебното следствие. Разпитани са свидетели.

          На 27.01.2012г. е проведено съдебно заседание по делото. Разпитани са свидетели и са приети заключенията на вещите лица. Делото е отложено и насрочено за 03.05.2012г. от 11.00 часа за събиране на доказателства.
          На 03.05.2012г. не е даден ход на делото поради отсъствие на съдебен заседател. Същото е отложено и насрочено за 27.09.2012г. от 14.30 часа.

          На 11.06.2012г. … е подал молба до съда да му бъде отменена забраната за пътуване извън България, наложена му преди тринадесет години.

          В съдебно заседание, проведено на 27.09.2012г., е даден ход на делото и е продължен хода на съдебното следствие. За събиране на доказателства делото е отложено и насрочено за 18.12.2012г.
          В съдебно заседание, проведено на 18.12.2012г., е даден ход на делото. Прието е заключението на вещо лице по съдебно-графична експертиза. Делото е отложено за разпит на свидетели и за приемане заключение на комплексна СМЕ.

          В съдебно заседание, проведено на 11.02.2013г., е даден ход на делото и е продължен хода на съдебното следствие. Даден е ход по същество. Представителят на СРП не е поддържал обвинението поради липса на „достатъчно категорични и безспорни доказателства в подкрепа на обвинението.” На 11.02.2013г. е постановена присъда, с която подсъдимият Трифонов изцяло е оправдан по повдигнатите му обвинения. Изцяло е отхвърлен като неоснователен  и гражданският иск. Делото е изпратено в СГС на 08.07.2013г.
· По протест на прокуратурата и жалба от гражданския ищец и частен обвинител на 16.07.2013г. в СГС е образувано въззивно производство ВНОХД № …/2013г. по описа на СГС, НО, 7-ми въззивен състав. Делото е насрочено за разглеждане в открито съдебно заседание на 02.12.2013г.

          С решение № 1441 от 27.12.2013г., постановено по ВНОХД № …/2013г. по описа на СГС, НО, 7-ми въззивен състав, присъдата на СРС, НО, 12-ти състав по НОХД № 5728/2011г. , по описа на същия съд, е изцяло потвърдена. Решението е окончателно.
          При така установеното и изложено по-горе, проверяващият състав  от специализираното звено на  ИВСС прави следните 

                                       ИЗВОДИ:
Общата продължителност на наказателното производство е 14 години, 11 месеца и 21 дни, считано от 06.01.1999г. – датата на образуване на дознание № …/1999г. по описа Първо ТО-ССлС, до 27.12.2013г. – датата на постановяване на окончателен съдебен акт от СГС по ВНОХД № …/2013г. по описа на СГС, НО, 7-ми въззивен състав. 
В този период от време е:
· проведено  досъдебно производство, което е започнало като дознание, разследвано от следовател, преобразувано е в полицейско производство, след което отново е преобразувано в предварително следствие;
· седем пъти е внасян обвинителен акт в съда;

· шест пъти делото е връщано от съда на прокуратурата, от които четири пъти с разпореждане на първоинстанционния съд, един път с определение на първоинстанционния съд и един път с решение на въззивния съд; 

· делото на два пъти е разглеждано от първоинстанционен съд, като е приключило с присъди-осъдителна и оправдателна; 
· на три пъти е разглеждано от въззивен съд, като един път е приключило с оправдателна присъда и на два пъти с решения, от които едно отменително и второто  потвърдително;

· един път е разглеждано от Върховен касационен съд, като е приключило с отмяна на решението на въззивния съд.
Период, който следва да бъде взет под внимание по отношение на заявителя …:
… е бил обявен за общодържавно издирване и е задържан на 02.11.1999г. на летище София, след полет от Лондон. На 03.11.1999г. му е предявено постановлението за привличане като обвиняем  и е разпитан като такъв. Окончателното решение на съда, с което е сложен край на производството, е от 27.12.2013г.
          Периодът, относим спрямо заявителя, е с продължителност от 14 години, 1 месец и 25  дни, считано от 02.11.1999г.
           Разумният характер на времетраенето на производството следва да се преценява с оглед на обстоятелствата по случая и въз основа на установените в практиката на ЕСПЧ критерии, а именно: 

· сложността на делото; 

· поведението на заявителя; 

· поведението на компетентните власти и 

· интересът на заявителя по случая. 

С оглед критерия фактическа и правна сложност на случая:

Признаците, които определят делата с фактическа или правна сложност се извеждат от фактическия състав и тежестта на престъплението по конкретното дело. (ТР № 35 от 6.XI.1990 г. по н. д. № 26/90 г., ОСНК). 

В настоящия случай, досъдебното производство е образувано срещу  … за това, че с цел да набави за себе си имотна облага, възбудил и поддържал у … заблуждение, и с това й причинил имотна вреда в размер на 45 000 щ.д., като вредата е в особено големи размери – престъпление по чл.211, ал.1 от НК. В хода на производството деянието е преквалифицирано. Последният обвинителен акт, внесен в СРС на 30.11.2011г. срещу …, е за престъпления по чл.210, ал.1, т.5, вр.чл.209, ал.1, вр.чл.26, ал.1 от НК и по чл.206, ал.3, пр.1, вр.ал.1 НК. В приложения към него списък на лицата за призоваване са посочени имената на  19 свидетели и  4 вещи лица.
Може да се приеме, че делото е с известна степен на фактическа и правна сложност, но в никакъв случай не такава, че да оправдае воденето  на наказателно производство в продължение на  близо  петнадесет години. 
С оглед критерия поведение на заявителя и неговия интерес от приключване на производството:

Заявителят … не е станал причина за забавяне хода на делото. През първата година от образуването на досъдебното производство същият е бил издирван, но следва да се уточни, че той не е бил в България, а в Канада и вероятно не е знаел, че се води дело срещу него. Бил е задържан на 02.11.1999г. на летището, след завръщането си от Канада, където е живеел постоянно. Впрочем, имал е двойно гражданство – българско и канадско. Поради това, не може да се приеме, че е отговорен за забавата през първите месеци от образуване на досъдебното производство.
Същият е имал интерес от своевременното приключване на процеса.  Невъзможността да се завърне в Канада  в продължение на 15 години поради наложената забрана за напускане пределите на Република България е рефлектирала върху трудовите му правоотношения с работодателя в Канада. Чрез своя защитник  е подал няколко молби, с които е представил  писмени доказателства с цел по-бързото приключване на процеса, правил е искания за разрешение за напускане пределите на страната за кратки срокове, които не са били уважени от прокуратурата. Върху собствения му недвижим имот в страната е била наложена възбрана, поради което не е могъл да се разпорежда с него в продължителен период от време.
Налага се изводът, че залогът за … е бил голям. Очевидно, наказателно производство, продължило близо 15 години, в което той е имал процесуалната роля на обвиняем и подсъдим, е внесло съществена промяна в житейските му планове.

Наложената принудителна мярка „Забрана за напускане пределите на Р.България” е отменена с определение  от 10.03.2014г. на СРС, НО, 12-ти състав.
С определение от 07.05.2014г. СРС, НО, 12-ти състав е отменил допуснатото с определение по ЧНД № …/2001г. по описа на СРС, НО, 97-ми състав,  обезпечение на конфискацията като наказание по чл.211 от НК, предмет на воденото срещу … досъдебно производство – сл.дело № …/1998г. по описа на 01 ТО-ССлС, чрез налагане на възбрана върху недвижим имот, находящ се в гр…., собственост на ...

С оглед критерия  поведение  на компетентните органи:

          Досъдебно производство

От образуването на досъдебното производство на 06.01.1999г., до изготвяне постановлението за привличане на … като обвиняем на 01.11.1999г. действията на разследващия орган са били насочени единствено към установяване местонахождението на извършителя на деянието. Не се установява да са извършвани други действия по разследването в този период.

На 05.05.2000г. самият … е подал жалба до началника на 01 РПУ-София, в която е направил оплакване, че по дознанието, по което е привлечен като обвиняем не се работи, от което същият търпи значителни материални и морални вреди. Въпреки това, с постановление от 18.05.2000г. на дознател от 01 РПУ-СДВР, дознание № …/2000 по описа на 01 РПУ-СДВР е изпратено на СРП с мнение за спиране на наказателното производство на основание чл.22 т.2 от НПК, тъй като:„..уличеното лице бе потърсено на предоставения от него адрес за редовното му призоваване и извършване на действия по разследването, но не беше намерен…”
          Действията по разследването не са извършвани ритмично, като  се установяват периоди, през които не са извършвани никакви такива. 
Разследването се е активизирало след като  с постановление от 24.08.2000г., деловодно изведено на 28.08.2000г., наблюдаващият прокурор от СРП е приел, че са налице предпоставките на чл.171, ал.1, т.2 от НПК /отм./ за преобразуване на полицейското производство в предварително следствие, тъй като обвиняемият … е и канадски гражданин. 
          На няколко пъти се е налагало  наблюдаващият прокурор от СРП да връща делото на разследващия орган за допълнително разследване с указания да бъдат изпълнени в цялост предходни такива, които са били пренебрегвани.
          На 18.12.2001г. делото с приключено разследване е разпределено на наблюдаващия прокурор ... С постановление от същата дата частично е прекратено наказателното производство относно престъплението по чл.211, ал.1 от НК. … е уведомена на 19.04.2002г., по пощата, което обстоятелство е удостоверено чрез обратна разписка. Обвиняемият … е получил препис от постановлението на 01.05.2002г., чрез адвокат ...  На 16.09.2002г., със забава повече от три месеца,  по ПД № …/02г. в СРС е внесен обвинителен акт срещу …
           Най накрая, в хода по същество, даден по НОХД № …/2011г. по описа на СРС, представителят на СРП не е поддържал обвинението поради липса на „достатъчно категорични и безспорни доказателства в подкрепа на обвинението.” Същият е заявил, че „няма доказателства за съставомерни действия  от страна на подсъдимия.”
          Делото е връщано от съда на прокуратурата за допуснати съществени процесуални нарушения общо шест пъти, което е забавило съществено неговия ход и същевременно представлява не добра атестация за работата на прокуратурата и разследващия орган.
          Съдебно производство

          Досъдебното производство, внасяно в съда с обвинителния акт, на четири пъти е било връщано от съда  с разпореждане : 
· НОХД № …/2002г. по описа на СРС, 16-ти състав; 
· НОХД № …/2008г. по описа на СРС, 12-ти състав; 
· НОХД № …/2009г. по описа на СРС, 12-ти състав и 

· НОХД № …/2009г. по описа на СРС, 12-ти състав.     
          Делата са образувани непосредствено след постъпване на материалите от прокуратурата. Разпорежданията на съдията- докладчик, с които производствата са прекратявани и делата са връщани на прокуратурата са постановявани в рамките на няколко дни след образуването им. 
          Не се констатира  забавяне .
          НОХД № …/2002г. по описа на СРС, НО, 16-ти състав.    

          Същото е с продължителност от 7 месеца и 5 дни.
          Проведени са четири открити съдебни заседания, на които е даден ход на делото и на съдебното следствие. Интервалите между отделните заседания са от порядъка на около два месеца. Предприемани са дисциплиниращи участниците в процеса  мерки от страна на съда.          
          Така разгледано, не се установява забавяне в хода на делото. Осъдителната присъда, с която е приключило делото обаче, е отменена от въззивния съд изцяло и делото е върнато на СРП за отстраняване на допуснати съществени процесуални нарушения. В решение от 07.08.2008г. по ВНОХД № …/2007г. по описа на СГС, НО, IV въззивен състав е посочено, че: ”Софийски районен съд е насрочил и разгледал делото в рамките на съдебно производство, което е образувано по обвинителен акт, който не е отговарял на законовите изисквания…” 

         Връщането на делото за ново разглеждане от прокуратурата, което не е сторено своевременно от първоинстанционния съд, каквато възможност предоставя НПК, е довело до забавяне на производството.
          ВНОХД № …/2003г., по описа на СГС,  НО, II въззивен състав.
          Констатира се забавяне при постановяване на мотивите към присъдата с 2 години и 7 месеца. Цялото производство е проведено в рамките на 3 години, 4 месеца и 5 дни, което е необосновано дълго.
          НД № …/2006г. по описа на ВКС. Касационното производство е проведено в рамките на 8 месеца и 2 дни. Решението е постановено 3 месеца и 14 дни след като делото е обявено за решаване в съдебно заседание  на 06.03.2007г. 

          ВКС е констатирал липса на задълбочено изследване на всички обстоятелства по делото от значение за разкриване на обективната истина и правилното му решаване. 
          Въззивното решение е отменено и делото е върнато за ново разглеждане, което безспорно е допринесло за така констатираната продължителност на съдебния процес.
          ВНОХД № …/2007г. по описа на СГС, НК, IV въззивен състав.

          Проведени са четири открити съдебни заседания, в три от които ход на делото не е даден. Решението е просрочено с 26 дни. Общата продължителност на това производство е 1 година, 1 месец и 16 дни.      

          Забавянето е незначително в сравнение с общата продължителност на процеса.
          НОХД № …/2009г. по описа на СРС, НО, 12-ти състав.  

          Общата продължителност на това производство е 1 година, 5 месеца и 18 дни. Пред този период са насрочени  6 открити съдебни заседания, от които само на първото – 15.12.2009г., е даден ход на делото. Всички останали са отложени по различни причини. На 02.12.2010г., предвид разпоредбата на чл.258 НПК, делото е започнало отначало. На 10.03.2011г. новият състав на съда е отменил хода на делото и е върнал същото на СРП за отстраняване на допуснати съществени процесуални нарушения. 
          Констатацията е за забава по вина на съда.
          НОХД № …/2011г. по описа на СРС, НК, 12-ти състав. 
          От образуване на делото на 30.03.2011г. до изпращането му в СГС на 08.07.2013г. са изтекли 2 години, 3 месеца и 8 дни. Проведени са 7 открити съдебни заседания, от които само по едно не е даден ход на делото поради заболяване на съдебен заседател. Заседанията са насрочвани в различни интервали от време, някои от които повече от 2 месеца. 
          Констатира се забавяне при изготвяне на мотивите с около 4 месеца, което не се е отразило съществено върху общата продължителност на процеса.
          ВНОХД № …/2013г. по описа на СГС, НО, 7-ми въззивен състав.
          Не се констатира забавяне. 
          В заключение, изложеното по-горе мотивира ИВСС към следния извод: при провеждането на наказателното производство по делото с обща продължителност от четиринадесет  години, единадесет месеца и двадесет и един дни е допусната забава както на етапа на досъдебното производство, така и по време на съдебния процес, отговорност за която носят компетентните държавни органи.
На основание чл. 60д от ЗСВ, настоящият констативен протокол, ведно със заявлението и всички документи към него, следва да се изпратят на министъра на правосъдието – за произнасяне по компетентност.
          Препис от констативния протокол, заедно с копие от заявлението, да останат на съхранение в Инспектората към ВСС.





          ИНСПЕКТОР:

